หลี่ จงเหริน

หลี่ จงเหริน (; 13 สิงหาคม ค.ศ. 1890 – 30 มกราคม ค.ศ. 1969) หรือชื่อรอง เต๋อหลิน (Te-lin; ) เป็นนายพลชาวจีนและสมาชิกก๊กมินตั๋ง เขาดำรงตำแหน่งรองประธานาธิบดีสาธารณรัฐจีนคนแรกหลังการประกาศใช้รัฐธรรมนูญฉบับ ค.ศ. 1947 ตั้งแต่ ค.ศ. 1948 ถึง ค.ศ. 1954 และรักษาการประธานาธิบดีสาธารณรัฐจีนใน ค.ศ. 1949 ระหว่างสงครามกลางเมืองจีน ในสมัยขุนศึก เขาเป็นขุนศึกที่นำก๊กกว่างซีใหม่และมีส่วนร่วมในการกรีธาทัพขึ้นเหนือต่อต้านรัฐบาลเป่ย์หยาง

หลี่เกิดที่กุ้ยหลิน มณฑลกว่างซี (ปัจจุบันคือเขตปกครองตนเองกว่างซีจ้วง) ต่อมาเมื่ออายุได้ 18 ปี หลี่เข้าร่วมโรงเรียนการทหารประจำมณฑล และรับราชการทหารในเวลาต่อมา หลี่ก้าวหน้าในตำแหน่งอย่างรวดเร็วและกลายเป็นผู้บัญชาการทหารคนสำคัญในกองทัพปฏิวัติแห่งชาติจีน เขาเป็นหนึ่งในผู้นำที่มีส่วนร่วมในการกรีธาทัพขึ้นเหนือของก๊กมินตั๋ง ซึ่งเป็นการรวมชาติจีนให้อยู่ภายใต้การนำของรัฐบาลชาตินิยม ด้วยทักษะทางทหารและความเป็นผู้นํา ทําให้เขาเป็นบุคคลที่มีอํานาจในก๊กมินตั๋ง ซึ่งเขามักจะปะทะกับเจียง ไคเชกเกี่ยวกับกลยุทธ์ทางการเมืองและการทหาร

ในระหว่างสงครามจีน-ญี่ปุ่นครั้งที่สอง (ค.ศ. 1937–1945) หลี่เป็นที่ยอมรับในระดับชาติสำหรับการนำกองทัพจีนให้ได้รับชัยชนะใน Battle of Taierzhuang ที่ดำเนินขึ้นเมื่อ ค.ศ. 1938 ซึ่งเป็นหนึ่งในความพ่ายแพ้ครั้งสำคัญของญี่ปุ่น เขายังคงมีบทบาททางทหารต่าง ๆ ตลอดสงคราม แม้ว่าความสัมพันธ์ของเขากับเจียงจะยังคงตึงเครียดก็ตาม ภายหลังสงครามโลกครั้งที่สอง หลี่ได้รับเลือกเป็นรองประธานาธิบดีใน ค.ศ. 1948 ต่อมาเมื่อสงครามกลางเมืองจีนทวีความรุนแรงขึ้น ส่งผลให้เจียงลาออกในปี 1949 หลี่จึงเข้ารักษาการตำแหน่งประธานาธิบดีชั่วครู่ ในขณะเดียวกัน เขาก็พยายามเจรจาสันติภาพกับพรรคคอมมิวนิสต์จีน อย่างไรก็ตาม ความพยายามเหล่านั้นกลับล้มเหลวและรัฐบาลชาตินิยมก็ล่าถอยไปที่ไต้หวัน

หลังจากลงจากตำแหน่ง หลี่เดินทางลี้ภัยไปยังสหรัฐก่อนที่ในเวลาต่อมาเขาตัดสินใจกลับมาที่จีนแผ่นดินใหญ่ใน ค.ศ. 1965 โดยได้รับการต้อนรับอย่างดีจากรัฐบาลคอมมิวนิสต์ เขาพำนักอยู่ที่กรุงปักกิ่งจนกระทั่งถึงแก่อสัญกรรมใน ค.ศ. 1969

 อ้างอิง 

 บรรณานุกรม 

 Barnouin, Barbara and Yu Changgen. Zhou Enlai: A Political Life. Hong Kong: Chinese University of Hong Kong, 2006. . Retrieved at <Zhou Enlai: A Political Life> on March 12, 2011.
 Bonavia, David. China's Warlords. New York: Oxford University Press. 1995. 
 Gillin, Donald G. "Portrait of a Warlord: Yen Hsi-shan in Shansi Province, 1911-1930." The Journal of Asian Studies. Vol. 19, No. 3, May, 1960. Retrieved at: <The Journal of Asian Studies, Vol. 19, No. 3 (May, 1960), pp. 289-306> on February 23, 2011
 Gillin, Donald G. Warlord: Yen Hsi-shan in Shansi Province 1911-1949. Princeton, New Jersey: Princeton University Press. 1967.
 Li Zongren, Li Tsung-jen, Tong Te-kong. The memoirs of Li Tsung-jen. Boulder, Colo.: Westview Press. 1979. .
 Spence, Jonathan D. The Search for Modern China, W.W. Norton and Company. 1999. .
 "CHINA: Return of the Gimo". TIME Magazine. Monday, Mar. 13, 1950. Retrieved at <CHINA: Return of the Gimo - TIME> on May 16, 2011.
 Jeffrey G. Barlow, THE ZHUANG: ETHNOGENESIS, December 12, 2005 COPYRIGHT, JEFFREY G. BARLOW, Department of History, Pacific University, 2043 College Way, Forest Grove, Oregon, 97116, EMAIL barlowj@pacificu.edu
Chapter 19: The Zhuang and the 1911 Revolution
Chapter 20: The Zhuang and the Development of the Modern Economy in Guangxi

หมวดหมู่:นักการเมืองจีน
หมวดหมู่:ประธานาธิบดีสาธารณรัฐจีน
หมวดหมู่:รองประธานาธิบดีสาธารณรัฐจีน
หมวดหมู่:นายพลในสงครามโลกครั้งที่สอง
หมวดหมู่:ทหารชาวจีนในสงครามโลกครั้งที่สอง
หมวดหมู่:บุคคลจากกุ้ยหลิน
หมวดหมู่:บุคคลในสงครามโลกครั้งที่สอง